सन्द्रलिकाया गोदो गोदो उन्दुलांबाय । बिनिनो मिसिबनाय थायनै मेगन, बिनि जारौ खावलाय, बिनि नारें-सु गन्थं, बिनि फायलिनै खोमा आरो बिनि जारोमरोमै जोंखांनाय रैदुब गुसुथियाव आंनि जिजुलिखौ आं नुयो । बिनि खावलायजों जग्लायबोनाय गुसेंग्रा लान्जायबादि दोंनैसो खानाइदोंआवबो आंनि जिजुलिखौ आं नुयो । बिबो जिजुलिबादिनो बिखा फान्दां, जान्जि सेरे, थालिद फस्लाबादि बेदां-बेदां आदै आरोथ’ गोदोना फंले, खानाइ रुमबां । अखाफोर बादि गावदां । नाथाय जिजुलिबादि राव रायज्लायनो रोङा । जिजुलिबादि मोसानोबो रोङा । मानोना सन्द्रलिकाया माराथि सिख्लासो । नाथाय सन्द्रलिकाया जिजुलिबादि अगियान गोसोनि नङा । बियो मुगैनाय होननायखौबो सुखुआ । जाहोनाव दिनै आंनि जिजुलि जानानै फैदों । आं बिखौ बरायनो गिनाय मोन्दोंमोनब्लाबो बिखौ जै होनोनो जिउजोंनो बरायबाय । जिजुलिखौ आं मोनफिनबाय ।